kardosdrur/scandi-wiki huggingface dataset:
Alexander Zverev

Alexander ("Sascha") Zverev (født 20. april 1997 i Hamborg) er en tysk professionel tennisspiller. I midten af november 2018 var han den yngste spiller i top-10 på herrernes verdensrangliste.

Han er søn af den russiske tennisspiller Alexander Zverev Sr., og storebror Mischa Zverev er ligeledes professionel tennisspiller. I maj 2017 kom han for første gang i top-10 på verdensranglisten. I november 2018 tog han karrierens hidtidige største sejr, da han i London vandt ATP Finals. Zverev havde i slutningen af 2018 vundet ti ATP-turneringer.

Zverev havde mulighed for at vinde karrierens første grand slam-titel, men blev besejret af østrigske Dominic Thiem i US Open-finalen 2020.

Zverev deltog i OL 2020 (afholdt i 2021) i Tokyo, hvor han stillede op i herredouble og -single. I double spillede han sammen med Jan-Lennard Struff, og denne duo nåede til kvartfinalen. I single tabte han ikke et sæt, før han i semifinalen mødte verdensetteren, Novak Djokovic, der vandt første sæt 6-1, men Zverev vandt derpå de to næste 6-3, 6-1 og var dermed i finalen. Her mødte han russiske Karen Khatjanov, og han sikrede sig guldet med en sejr på 6-3, 6-1.

Referencer

Eksterne henvisninger 

 
 Alexander Zverevs profil hos coretennis.net

Personer fra Hamborg
Tennisspillere fra Tyskland
Olympiske medaljevindere i tennis
Olympiske mestre fra Tyskland
Medaljevindere ved sommer-OL 2020
Deltagere for Tyskland ved sommer-OL 2020
Bilal Ibn Rabah

Bilal Ibn Rabah (født 580, død cirka 640), også kendt som Bilal Al-Habashi. Han var en af de mest loyale (sahaba) følgere af profeten Muhammed. Bilal Ibn Rabah var den første sorte mand, der konverterede til islam, og også den første, der kaldte menneskene til bøn som den første muezzin, udvalgt af Muhammed. Bilal Ibn Rabah blev født i Mekka, han døde i en alder af cirka 58 år.

Referencer 

Muslimer
Hidle

Hidle eller Sør-Hidle er en ø i Ryfylke. Hidle ligger i Strand kommune i Rogaland fylke i Norge. Parkanlægget Flor & Fjære ligger på øen.  

Øen kaldes Sør-Hidle for at adskille den fra Nord-Hidle der en del af Sjernarøyene lidt længere mod  nord i Ryfylke. Syd for Hidle ligger Horgefjorden, mens Hidlefjorden ligger på nordsiden.

Litteratur 
 Hugo Lauritz Jenssen og Knut Bry Flor & fjære : verdens nordligste tropehage Press 2006

Kilder og henvisninger 
 Vil ha hotell på Sør-Hidle på http://www.nrk.no
 Flor & Fjære 

Øer i Rogaland
Strand
Aflæsservogn

En aflæsservogn er en påhængsvogn anvendt i landbruget. I vognens bund findes langs højre og venstre side et fladt kædetræk, mellem hvilke påsvejsede lameller kan bringe vognens gods ud over dennes bagende. Kæderne drives via en kraftoverførsel af traktoren. Ved bagenden er det muligt at montere fx gødningsspreder eller en mekanisme, som aflæsser foder høje end vognens lad.

Disse vogne så man mange af fra starten af 1960-erne. Næsten ethvert landbrug havde en med gødningssprednings tilbehør.

Landbrugsredskaber
Marselisborg Dyrehave

Marselisborg Dyrehave er en dyrehave, der dækker 22 ha. i den nordlige del af Marselisborg Skov. Træerne står mere spredt og terrænet er meget bakket i forhold til den omgivende skov.

Marselisborg Dyrehave er ikke en traditionel dyrepark i den oprindelige forstand, da den aldrig har været anlagt til jagt på hjortevildt. Ved etableringen i 1932 blev den oprettet som en lille safaripark, hvor den havde nogle få almindelige dyr og ingen eksotiske dyr. Oprindeligt blev sikahjorte introduceret til at græsse i det åbne græsområde, og siden er der også blevet udsat dådyr og vildsvin. Selve parken er også blev udvidet i flere omgange siden den blev anlagt. Den ejes og drives af Aarhus Kommune.

Galleri

Referencer

Eksterne henvisninger 

Parker i Aarhus
Etableret i 1932
Henrik Frans Alexander von Eggers

Henrik Frans Alexander von Eggers (født 1844 - død 1903), var en dansk baron og botaniker. Han var far til Olga Eggers.

Eggers blev født i Slesvig og var oprindeligt i militæret, hvor han blev kaptajn i 1878. I 1885 tog von Eggers afsked fra militæret for at hellige sig botaniske studier. Han forskede og indsamlede materiale fra Sankt Croix, Sankt Thomas, Water Island og Vieques og udgav bl.a. The Flora of S:te Croix and the Virgin islands (1879).

Arter opkaldt efter Eggers 
Strumigenys eggersi - Eggers' dacetinmyre
 Agave eggersiana - Sankt Croix plante
 Erythrina eggersii

Botanikere fra Danmark
Friskolen Glasværket

Friskolen Glasværket er en friskole beliggende i Odense C i sammenhæng med Odense Designakademi. Skolen åbnede i 2016 med sine første 15 elever. Siden er der kommet flere til, og skolen udvider hvert år med et nyt klassetrin nedefra. Pr. 2019 er der klassetrin til og med 6. klasse. 

Friskolen Glasværkets primære fokus er på læring gennem håndværk, kunst og design. Pædagogikken af inspireret af montessori, som lægger vægt på at fremme livsduelighed hos børnene i samspil med omverdenen - både i form af andre mennesker, naturen og det nære miljø.

Navnet Glasværket stammer fra bygningen, som rummer skolen. Det er nemlig Odenses gamle glasværk, som var i brug indtil 1990, hvorefter det gennemgik en omfattende renovation.

Skolen skiller sig blandt andet ud fra mange af de andre skoler i Odense ved at tilbyde madordning, som omfatter både mellemmåltider og varm frokost. Herudover er upcycling et gennemgående tema, som giver klasselokalerne et karakteristisk udseende, der adskiller sig fra gennemsnittet.

Referencer

Eksterne henvisninger 
 Friskoles Glasværkets hjemmeside 
 Artikel om skolens opstart i Fyens Stiftstidense 

Etableret i 2016
Friskoler i Danmark
Friskole
Jes Bundsen

Jes Bundsen (16. september 1766 - 22. september 1829) var en dansk landskabsmaler og gravør.

Bundsen blev født i Assens i 1766. Han gik på Kunstakademiet i 1786 og studerede herefter i Dresden. Han blev lærer i tegning og maleri i Hamborg og i Altona. Han døde i Altona i 1829. Han malede hovedsagelig i nærheden af de steder, hvor han boede, samt interiør i kirker. Han gravede adskillige plader og praktiserede også litografi i en vis udstrækning.

Han var bror til arkitekten Axel Bundsen.

Referencer

Litteratur
 Bryan, Michael (1886). "Bundsen, Jess". In Graves, Robert Edmund. Bryan's Dictionary of Painters and Engravers (A–K). I (3rd ed.). London: George Bell & Sons.

Eksterne henvisninger 

Malere fra Danmark
Personer fra Assens
Alumni fra Det Kongelige Danske Kunstakademi
Niels Laulund

Niels Laulund Henriksen (født 4. februar 1966 i Gentofte) er en tidligere dansk roer. Han var med til at vinde guldmedalje ved De olympiske lege i 1996 og internationalt kendt som en del af den danske letvægtsfirer 1993-1996. Laulund stillede op for Lyngby Roklub.

Laulund begyndte at ro i 1977, og han roede tidligt i karrieren i otteren. I denne båd var han med til at vinde VM-sølv i 1989 og 1993. Derpå blev han en del af den originale besætning fra 1993 af den letvægtsfirer, der kom til at blive kendt som "Guldfireren". Udover Laulund bestod den af Victor Feddersen, Eskild Ebbesen og Thomas Poulsen. Laulund var dermed med til at vinde bådens første VM-guld i 1994, fulgt af sølv ved VM det følgende år, inden guldmedaljen ved OL i Atlanta var den præstation, der gav båden sit tilnavn, som kom til at hænge ved i mange år fremover.

Efter OL-guldet var Laulund imidlertid ikke længere motiveret til at fortsætte i letvægtsfireren, og han valgte at indstille den aktive ro-karriere. I stedet indledte han en karriere i erhverslivet. På baggrund af en uddannelse som cand.merc. i strategi fra CBS har han siden arbejdet som konsulent med blandt andet ledelse, stategiudvikling og teambuilding. Han har også været divisionsdirektør i Netværk Danmark. hvorefter han blev headhuntet til jobbet som adm. direktør for den danske virksomhed Riemann A/S, som bl.a. udvikler, producerer og sælger solbeskyttelsesproduktet P20. Han er medstifter og  administrerende direktør for CoworkIt A/S og ejer af Laulund & Co, som bl.a. er udgangspunkt for hans foredragsvirksomhed.

Laulund er gift med Charlotte og sammen har de tre børn og er bosiddende i Bagsværd. I forbindelse med at Laulund blev viet med Charlotte slettedes Henriksen. Familien hedder derfor blot Laulund til efternavn.

Referencer

Eksterne henvisninger 
Niels Laulunds websted

Roere fra Danmark
Medaljevindere fra Danmark ved sommer-OL 1996
Olympiske mestre fra Danmark
Liste over danske kommuners slogans

Liste over danske kommuners slogans indeholder en liste over slogans og brandingstrategier for danske kommuner.

Hvor intet andet er angivet er kilden artiklen "En rigtig kommune skal da have et slogan"

Referencer 

Kommuner i Danmark
Heinrich Scheidemann

Heinrich Scheidemann, også: Henricus Scheidemann (født omkring 1596 i Wöhrden, død 1663 i Hamborg) var en tysk komponist, organist og musiklærer.

Liv og virke 
Scheidemann var søn af David Scheidemann, som var organist i Wöhrden og fra 1604 ved Katharinenkirche i Hamborg, og fik sandsynligvis den første musikundervisning af ham. Fra 1611 til 1614 tog Scheidemann sammen med sin ven Jacob Praetorius et treårigt studium hos Jan Pieterszoon Sweelinck i Amsterdam. Studiet var finansieret af Katharinenkirche og begrundelsen var, at deres fremtidige organist skulle gå i lære hos en af tidens allerbedste organister.

I 1629 blev Scheidemann faderens efterfølger som organist ved Katharinenkirche, en post han selv beholdt sin død. Scheidemann fik stor betydning i Hamborgs musikliv og blev regnet som en fremragende orgelmester. Han var en meget brugt orgelekspert og prøvespillede talrige orgeler i det nordtyske område. Hans mest betydelige elev var Johann Adam Reincken, som overtog orgelposten ved Katharinenkirche efter Scheidemanns død.

Heinrich Scheidemann regnes som en af grundlæggerne af den nordtyske orgelskole. Han kombinerede Sweelincks stil med den nordtyske barokktraditionen og er den vigtigste komponist af orgelmusik i begyndelsen af 1600-tallet. Kompositionerne omfatter hovedsagelig preambuler (præludier; koralforspil), koraler for orgel, magnificater, kyrier og dansesatser.

Værker i udvalg

Orgelværker 

 Magnificat I. Toni (4 Vers)
 Magnificat II. Toni (4 Vers)
 Magnificat III. Toni (4 Vers)
 Magnificat IV. Toni (4 Vers)
 Magnificat V. Toni (4 Vers)
 Magnificat VI. Toni (4 Vers)
 Magnificat VII. Toni (4 Vers)
 Magnificat VIII. Toni (4 Vers)
 Magnificat VIII. Toni (1 Vers)
 Praeambulum in C
 Praeambulum in G-Dur
 Praeambulum in d-Moll
 Fuge in d-Moll
 Verbum caro factum est
 Dixit Maria ad Angelum
 Benedicam Dominum in omni tempore
 Surrexit pastor bonus
 Te Deum laudamus
 Canzon in G

Noter

Litteratur 
 
 
 Werner Breig: Die Orgelwerke von Heinrich Scheidemann. Franz Steiner, Wiesbaden 1967,  (online).
 Pieter Dirksen: Heinrich Scheidemann's Keyboard Music. Its Transmission, Style and Chronology. Ashgate Aldershot, 2007, .
 Gustav Fock (red.): Heinrich Scheidemann: Orgelwerke. 1. Choralbearbeitungen. 7. opplag. Bärenreiter-Verlag, Kassel 2006.
 Gustav Fock (red.): Heinrich Scheidemann: Orgelwerke. 2. Magnificat-Bearbeitungen. 3. opplag. Bärenreiter-Verlag, Kassel 2006.

Eksterne henvisninger 
 
 
 

Komponister fra Tyskland
Organister fra Tyskland
Barokkomponister
Orgelkomponister
Nordtyske orgelskole
Ishikawa-præfekturet

) er et præfektur i Japan. 

Præfekturet ligger i regionen Chūbu på Japans hovedø Honshu. Det har et areal på og der er  indbyggere. Hovedstaden i præfekturet er Kanazama.

Historie 
Ishikawa-præfekturet stammer oprindelig fra de tidligere provinser Kaga og den mindre Noto. Disse to provinser fusionerede i 1872 for at danne præfekturet.

Geografi 
Ishikawa-præfekturet ligger ved kysten af det Japanske Hav. Den nordlige del af præfekturet består af den smalle halvø Noto. Den sydlige del er mere bjergrig. Øerne Notojima, Mitsukejima og Hegurajima tilhører også præfekturet. Ishikawa grænser præfekterne Fukui, Toyama og Gifu.

Den 1. april 2012 blev 13% af det samlede areal af præfekturet udpeget som nationalpark, nemlig Nationalpark Hakusan, kvasi-naturalpark Echizen-Kaga Kaigan, kvasi-naturalpark Noto Hantō og fem præfekturalske nationalparker.

Den administrative opdeling er som følger:
Uafhængige byer (市 shi)
Der er elleve byer i præfekturet Ishikawa:
 Hakui
 Hakusan
 Kaga
 Kahoku
 Kanazawa (hovedstad)
 Komatsu
 Nanao
 Nonoichi
 Nomi
 Suzu
 Wajima

Kommuner 
Ishikawas kommuner, klassificeret efter distrikt (郡 gun):

Økonomi 
Ishikawas industri domineres af tekstilindustrien, især kunstige stoffer og maskinindustrien, især byggemaskiner.

Demografi 
Ishikawa har et areal på 4186,05 km² og der er 1.147.447 indbyggere der bor i 461.118 husstande (1. oktober 2017).

Kultur 
Området er kendt for kunst og kunsthåndværk og andre kulturelle traditioner:
Noh blev introduceret til området under reglen af den femte Maeda Lord Tsunanori og blev raffineret til Kaga hoshos stil.
Teceremonien blev introduceret i 1666, da Maeda Toshitsune inviterede Senbiki Soshitsu fra Urasenke til Kanazawa.
Kutani yaki er en lystfarvet glasur som kinesisk porcelæn.
Ōhi yaki er en pottemagerkunst med en stil unik til Kanazawa.
Kaga yūzen er lavet med kompliceret silketrykteknik med et forsætligt groft udseende (wabi-sabi).
Kanazawa shikki er lakvare af høj kvalitet, traditionelt dekoreret med guldstøv.
Gojinjo Daiko er en japansk tromme, en kulturarv af Wajima (siden 1961) samt en immateriel kulturarv fra Ishikawa-præfekturet (siden 1963).
Abara-festivalen i juli er kendt for de mest 'voldsomme' festivaler i Noto, Ishikawa.

Turisme 
Det mest populære turistmål i Ishikawa er Kanazawa. Turister kan komme til Ishikawa med fly via enten Komatsu eller Noto lufthavne. Populære websteder omfatter:
1000 rismarker i Wajima
Det 21. århundredes Museum for Moderne Kunst, Kanazawa
Higashi-chaya distriktet i Kanazawa
Varme kilder og templer i Kaga
Ishikawa-præfekturs kunstmuseum
Kenroku-en have og Kanazawa slot, Kanazawa
Haku-san, en sovende vulkan i Nationalpark Hakusan, beliggende på grænserne af præfekturer Gifu og Ishikawa

Præfektursymboler 
Fritillaria camschatcensis (træ)
Kongeørn (fugl)
Hønsebenstræ (blomst)

Galleri

Eksterne henvisninger 
 Officiel hjemmeside

Noter 

Japans præfekturer
Stockholm Koncerthus

Stockholms konserthus (på svensk Konserthuset Stockholm) er en koncertsal, der er opført ved Hötorget i Stockholm, på hjørnet af Kungsgatan og Sveavägen. Koncerthuset blev bygget i årene 1924-26 efter tegninger af arkitekten Ivar Tengbom. Huset har 1.776 siddepladser og regnes som et højdepunkt i klassicismen fra 1920'erne i Sverige, der også kaldes nordisk klassicisme.

Stockholms Koncerthus er åsted for uddelingen af Nobelprisen i hhv. medicin, fysik, kemi og litteratur. Nobels fredspris bliver uddelt på Oslo Rådhus.

Referencer 

Koncerthus
Kultur i Stockholm
Etableret i 1926
Koncertsale i Sverige
Distrikter i Japan

Distriktet (japansk: 郡, gun) var en lokal administrativ enhed i Japan mellem 1878 og 1921. Distrikterne har ikke længere en politisk eller administrativ funktion. De er kun vigtige for det japanske postvæsen, der bruger klassificeringen til identifikation af byernes og landsbyernes placering. Distriktet ligger mellem kommunens og præfekturets niveau. Byer er direkte afhængige af præfekturerne og er uafhængige af distrikterne.

Historie 
Distriktet blev oprindeligt kaldt Kōri og har gamle rødder i Japan. Efter Nihonshoki blev de etableret under Taika-reformer (året 645). Under Taihō-koden var den administrative enhed i provinsen (国, kuni) over distriktet, og landsbyen (里 eller 郷, sato) var under distriktet.

Eksterne henvisninger 
 Counties of Japan  

Japans geografi
Boldhusgade

Boldhusgade er en kort brolagt gade i Indre By i København. Den går fra Ved Stranden i sydvest til Admiralgade i nordøst, hvorfra den fortsætter som Laksegade.

Gaden blev anlagt i 1625 og hed oprindeligt Adelstredet. Det nuværende navn skyldes et såkaldt boldhus, som blev opført af kong Christian 4. ved den sydlige side af den senere gade i 1597. Det blev benyttet af de kongelige på Københavns Slot til en form for langbold og andre fornøjelser. På et tidspunkt efter 1614 blev der opført skipperboder, boliger for flådens mandskab, i området. Der opførtes så et nyt boldhus ved den nuværende Slotsholmsgade. Det gamle boldhus nævnes dog stadig i midten af 1600-tallen, og det er derfor usikkert, hvornår det blev revet ned.

Bygninger og beboere 
Gaden blev fuldstændigt ødelagt under Københavns Brand 1795, og alle de nuværende bygninger er derfor opført i årene umiddelbart efter. De er alle fredede.

Den nordvestlige side af gaden (lige numre) består af fire ejendomme. Studenterforeningen holdt til i nr. 2 fra 1824 til 1835 og igen fra 1844 til 1863. Forfatteren H.C. Andersen kom her af og til for at læse aviser og for at læse op af sine egene værker. Forfatteren Arthur Abrahams kom her også i sin studentertid. Bygningen har senere huset Boldhus Teatret, der dog havde indgang rundt om hjørnet fra Admiralgade. Hjørneejendommen Ved Stranden 10, der har fem fag mod Boldhusgade, hedder Sundorphs Hus. Den røde ejendom i barokstil blev opført for enkefrue M. C. Sundorph i 1797-1797.

På den sydøstlige side af gaden er der kun to ejendomme. Boldhusgade 1/Admiralgade 28 er fra 1798-1799 og blev opført af bygmestrene Frantz Phillip Lange og Lauritz Thrane. Kælder og stueetage er kvaderpudset, mens resten er i røde sten med Hamborgfuger. Ved Stranden 8, der har ni fag mod Boldhusgade, blev opført for guldsmeden Christian Nielsen Lindbach i 1796-1797.

Noter

Eksterne henvisninger 

 Boldhusgade på indenforvoldene.dk

Gader i Indre By (København)
Cirkus Ib

Cirkus Ib var en dansk omrejsende cirkus, der blev etableret i 1960 af showmanden, Ib Rhoden (1931-1996). Han købte det rullende materiel fra Cirkus Louis af Louis Schmidt, der havde drevet cirkus i 43 år og standsede i 1960.

Materiellet bestod af 85 vogne og et 6-mastet cirkustelt.

Cirkus Ib turnerede i 1961. Forestillingen var et stort reklameshow med lodtrækning om varer. Et af hovednumrene var Holger Fællessanger, der skulle få publikum til at synge med på omkvædet af visen Der er en duft af jeg ved ikke hvad. Ideen var ikke bæredygtig, og midt i juli rejste topartisterne, Clifton Brothers. En halv snes dage senere strandede Cirkus Ib i Give i Sønderjylland og gik konkurs midt i cirkussæsonen, da artister og musikere havde længere tids gage tilgode. Annoncørerne, der havde forudbetalt for reklame og leveret varer til cirkus' reklameshow, følte sig snydt. Dansk Artist Forbund gik ind i sagen på de optrædendes side. Louis Schmidt tog sit materiel tilbage til cirkusgården på Fyn gennem to fogedforretninger og indgik efterfølgende forlig på 40.000 kroner i landsretten, for en oprindelig restgæld på 174.408 kroner.

Et tidligere Cirkus Ib 
I 1945 og 1946 etablerede skuespileren Ib Schønberg (Ib Christian Albert von Cotta Schønberg, 1902–1955) Fælledrevyen i
Fælledparken (København) under navnet Cirkus Ib. Revyen blev afviklet i et cirkustelt. Ib Schønberg medvirkede dog ikke selv i 1945-forestillingen, da han var engageret til forestillingen "Phi Phi" på Alléscenen,  men i Fælledrevyen 1946 medvirkede han. I begge revy-forestillinger indgik tillige enkelte artistnumre.

I 1953 blev Ib Schønberg direktør for Cirkusrevyen, der ændrede navn til Cirkus Ib, Bakkerevyen 1953. Schønberg var direktør for Cirkusrevyen i tre år, hvor forestilligerne alle hed Cirkus Ib. Schøberg medvirde selv de første to sæsoner, men blev i 1955 erstattet af Stig Lommer, da han den 4. maj blev syg med lungebetændelse og måtte forlade prøverne. Han døde den 24. september.

Referencer 

Ib
Etableret i 1960
Etableret i 1945
Ib Rhoden

Ib Rhoden Jørgensen (Ib Rhodén, født 20. august 1931, død januar 1996) var en dansk showarrangør, journalist, tekstforfatter og skuespiller.

Rhoden begyndte som gøglerlærling hos Professor Tribini på Dyrehavsbakken, nord for København. Derefter fortsatte han med sine egne show, mest kendt for gave- og reklameshowene i 1950'erne og 1960'erne.

I 1960 købte Rhoden materiellet fra Cirkus Louis og startede året efter, 1961, Cirkus Ib, der gik konkurs inden cirkussæsonen var slut.

Rhoden slog sit navn fast, da han bragte det populære BBC Tv-underholdningsprogram The Good Old Days på Danmarks-turné. Senere blev han ugebladsjournalist og revyforfatter. Han leverede tekster til Cirkusrevyen, 1981.

Ib Rhoden var gift med Danmarks eneste kvindelige bugtaler, Lili Rhoden, født Ketner.

Noter

Referencer

Eksterne henvisninger 
 

Cirkusartister
Skuespillere fra Danmark
Journalister fra Danmark
Faglitterære forfattere fra Danmark
Mandlige forfattere i det 20. århundrede
PostNord Danmark Rundt 2019

Danmark Rundt 2019 (eller PostNord Danmark Rundt 2019 af sponsorårsager) er den 29. udgave af cykelløbet Danmark Rundt, der blev kørt fra 21. til 25. august 2019.

Hold og ryttere

Etaperne

1. etape

2. etape

3. etape

4. etape

5. etape

Trøjernes fordeling gennem løbet

Resultater

Samlede stilling

Pointkonkurrencen

Bakkekonkurrencen

Ungdomskonkurrencen

Holdkonkurrencen

Startliste

Eksterne henvisninger 

PostNord Danmark Rundt 2019 på Feltet.dk (dansk)
Resultater PostNord Danmark Rundt  2019
Laura Winther Møller

Laura Winther Møller er en dansk skuespillerinde som bl.a. har medvirket i filmen Hvidstens Gruppen instrueret i 2012 og i tv-serien Forbrydelsen III.

Kilder og henvininger 
 

Skuespillere fra Danmark
Næstved Boldklub sæson 2018-19

Næstved Boldklubs sæson 2018-19 var klubben tilbage i landets næstbedste række efter en enkelt sæson i 2. division. Michael Hemmingsen valgt at fornye sin kontrakt kort før sæson, og stå derved i spidsen for holdet.

Vinterpausen bød på en kontraktforlængelse med Ahmed Hassan frem til sommer 2020. Derudover meldt en tysk investorgruppe, med den tidligere landsholdsspiller Fabian Ernst i spidsen, sig interesseret i klubben inden julen. Den 9. jan. blev salget effektueret, og klubben blev overtage fra daværende ejer Peter Birk. Klubben fik således en travl vintertransfer, hvor Michael Buchholtz blev ansat som ny teknisk direktør d. 16. jan. Derudover blev der hentet intet mindre end 5 spillere, dog måtte klubben vinke farvel til 2 af dem, dagen inden sæsonstart mod Viborg. Dette dejlede sig om de lejede spillere: Tobias Arndal fra AC Horsens og Jeppe Illum fra Vendsyssel FF som ikke blev spilleberettigede for Næstved Boldklub, da klubben anmodede om spillercertifikaterne for sent. Klubben hentede senere i efterårssæsonen flere spillere til.

Den 14. marts 2019 blev dagen, hvor Næstved Boldklub røg ud af DBU Pokalen hjemme mod Aab. Dermed blev det Næstved Boldklubs første nederlag på hjemmebane siden den 24. september 2017, altså 536 dage eller 581 dage (fra d. 24 sep. 2017 til d. 28 apr. 2019) hvis man udenlukkende kigger på divisionskampene.

Klub

Trænerteam 

Sidst opdateret: 18. Marts 2019.

Spillere

Førstehold

Transfer 18/19

Ind

Ude

Turneringer

1. division

Resultatoverblik

Kampe 
Næstved's kampe i sæsonen 2018-19.

Målfordeling 
Dette er kun målfordelingen for mål i NordicBet-ligaen

Modstandernes mål 
Dette er kun målfordelingen for mål i NordicBet-ligaen

Tilskuertal

Sydbankpokalen

Spillerstatistik

Referencer 

Næstved Boldklub
Danske fodboldklubbers sæson 2018-19
Fognafjorden

Fognafjorden er en sidearm af Boknafjorden i Finnøy og Strand kommune i Rogaland fylke i Norge. Det meste af fjorden ligger syd for øen Fogn, som den er opkaldt efter. Fjorden har indløb i vest ved de små holme Tåde mellem Marshovet fyr i syd og Rossøya i nord. Herfra strækker fjorden sig 8 kilometer mod nordøst til området øst for Fogn, hvor Fisterfjorden fortsætter videre mod nordøst.

Sydøst for Fogn går  Årdalsfjorden mod øst ind  til Årdal i Hjelmeland. I vest grænser Fognafjorden til Hidlefjorden i sydvest, Brimsefjorden i vest og Talgjefjorden i nordvest. Medregnet Årdalsfjorden har Fognafjorden en total lengde på 18 kilometer.

Kilder og henvisninger

Fjorde i Rogaland
Strand
Finnøy